แคทรียา อิงลิช

ประวัติ

แคทรียา อิงลิช เกิดเมื่อวันที่ 4 กันยายน พ.ศ. 2519 ที่เมืองออกซ์ฟอร์ด สหราชอาณาจักร เป็นบุตรของเดวิด คริสโตเฟอร์ อิงลิช กับมารดาชาวไทยชื่อมารศรี เจริญสุข มีน้องชายที่อายุห่างกับเธอ 5 ปี ชื่อ คริสโตเฟอร์ อิงลิช
ชื่อจริงของเธอ แคทรียา มารดาของเธอเป็นผู้ตั้งให้ โดยนำมาจากชื่อย่าของเธอคือ แคทลีน และความชอบกล้วยไม้ จึงตั้งชื่อให้เธอว่า "แคทรียา" และในครอบครัวจะเรียกเธอสั้น ๆ ว่า แคท หรือ แคธี่
เธอได้ใช้ชีวิตอยู่ในหลาย ๆ เมืองในช่วงเด็กเนื่องจากหน้าที่การงานของบิดา เข้ารับการศึกษาจากโรงเรียนแห่งเซนต์เฮเลนและเซนต์แคเธอรีน (อังกฤษ: School of St Helen and St Katharine) ทั้งยังย้ายไปศึกษาต่อในประเทศบรูไน และสิงคโปร์ เมื่ออายุได้ 14 ปี เธอได้กลับมาเรียนต่อที่เมืองไทย และสำเร็จการศึกษาจากคณะศิลปศาสตร์ เอกภาษาอังกฤษ มหาวิทยาลัยอัสสัมชัญ และได้รับทุนไปศึกษาต่อในต่างประเทศแต่เจ้าตัวติดงานเลยยังไม่มีโอกาสได้ไป

งานแสดง

เริ่มต้นเล่นเป็นตัวประกอบในมิวสิกวิดีโอของ "เจตริน วรรธนะสิน" ใน เพลงกองไว้ และเธอได้มีโอกาสทำงานอีกหลายด้าน ในด้านภาพยนตร์ แคทรียา เป็นหนึ่งในกลุ่มนักแสดงวัยรุ่นที่สร้างโดยไฟว์สตาร์ เริ่มแสดงภาพยนตร์เรื่อง อนึ่งคิดถึงพอสังเขป ร่วมกับนักแสดงอื่นเช่น แอน ทองประสม สายธาร นิยมการณ์

งานพิธีกร

แคทรียาเป็นพิธีกรรายการเด็ก และงานแสดง ระหว่างที่แคทเป็นพิธีกรรายการ "คิดดี้แคท" ระหว่างปี พ.ศ. 2537 - 2541 ออกอากาศทางช่อง 9 อ.ส.ม.ท. , โมเดิร์นไนน์ทีวี , ช่อง 9 เอ็มคอตเอชดี ในปัจจุบัน เธอได้มีโอกาส ร้องเพลงในอัลบั้มเพลงประกอบรายการ
ในวันที่ 25 สิงหาคม 2556 ได้เป็นพิธีกรรับเชิญรายการ ชิงร้อยชิงล้าน ซันไชน์ เดย์ ร่วมกับ ปัญญา นิรันดร์กุล ออกอากาศทางช่อง 3

งานเพลง

แคทรียาได้พบกับ "ธนา ลวสุต" ที่แกรมมี่ฯ จนเป็นที่มาของอัลบั้มแรก "KAT AROUND THE CLOCK" มีเพลงดังอย่าง "นอกสายตา" และ "โอเคนะคะ" จนโด่งดังสุดขีดเพราะทุกเพลงล้วนติดชาร์ตคลื่นวิทยุหลายคลื่นมาแล้ว
จากนั้นในปีเดี่ยวกัน เธอได้ร่วมโปรเจกต์ ที่รวมรวมนักร้องวัยรุ่นยุค90sอย่าง อัลบั้ม cheer 
หลังจากนั้นเธอได้เป็นแขกรับเชิญให้กับอัลบั้ม "ชุดรับแขก" และ "แฟนจ๋าสนิทกันแล้วจ๊ะ" ของเบิร์ด ธงไชย แมคอินไตย์
จนมาอัลบั้มที่ 2 "Siamese Kat" แคทได้เปลี่ยนลุกส์ของตัวเองให้กลายเป็นแมวเซ็กซี่ของเมืองไทยเพราะมาจากนิสัยเธอที่ขี้เล่น
ซุกซน อัลบั้มนี้จะเน้นความคึกคักของซาวนด์ดนตรีที่หลากหลายขึ้น ไม่ว่าจะเป็นแนว เทคโน-แดนซ์ ,ฮิปฮอป และ ละติน-ป๊อป
ปี 2548 แคทรียา ก็มีผลงานกับเพื่อนกลุ่มเดิมคือ ญา ญ่า ญิ๋ง , เจนนิเฟอร์ วง JAMP , ไชน่าดอลล์ ที่ได้เคย รวมตัวกันออกอัลบั้มชุด "2002 ราตรี" จนเป็น "2005 ทิวา ฮูลา ฮูล่า" ทวดของแคทรียามากมาย
อัลบั้มชุดที่ 3 "Lucky Girl" แคทเผยว่าอัลบั้มนี้เปรียบเสมือนเป็นตัวแทนของผู้หญิงในหลากหลายอารมณ์ถ่ายทอดเป็นบทเพลงไม่ว่าจะสนุกสนาน เศร้า เหงา หรือร้อนแรง และเธอได้รับโอกาสให้นำเพลง "I think I" ของ Star ศิลปินสาวจากเกาหลี มา Cover ใหม่เป็นภาษาไทย ทำให้ได้การตอบรับที่ดีจากผู้ฟังและติดชาร์ตวิทยุมากมาย นอกนั้นยังมีเพลง Burn ที่มีจังหวะครึกครื้น และ baby i miss you จะเห็นได้ว่าเธอมีส่วนร่วมในการเต้นและการทำอัลบั้มนี้มากขึ้น
ปี 2006 แคทรียาได้เข้าร่วมใน Asia Song Festival 2006 ด้วยเพลง เบิร์น (Burn)
เธอได้รวมกลุ่ม "2007 โชว์ เกิร์ล" เป็นแนวเพลงวาไรตี้ แดนซ์ ที่มีดนตรีหลากหลายแนวผสมผสานกันของฮิปฮอป, อาร์แอนด์บี และคาบาเร่ต์ ก็ยังเน้นการแต่งกายให้ผู้ชมไม่อาจละสายตาไปได้ เปิดตัวเพลงแรกด้วย สยามเมืองยิ้ม ที่เป็นการนำผ้าไทยมาประยุกต์เป็นไทยโมเดิร์น
ปี 2550 กับผลงานอัลบั้มเดี่ยวชุดที่ 4 Sassy K ปล่อยมิวสิกวิดีโอเพลงแรก "ท้าพิสูจน์" ตามมาด้วยเพลงโปรโมตที่สอง "เหตุผลที่หายใจ" โดยในเพลงนี้ทางต้นสังกัดได้จัดทำมิวสิกวิดีโอออกมาสองตัว โดยตัวแรกนำเสนอภาพเสียงตอบรับของผลงานเพลง ซึ่งมีความยาวเพียง 2.29 นาที(โดยประมาณ) และตัวที่สองเป็นมิวสิกวิดีโอที่เซ็ทสำหรับเนื้อหาของเพลง และเป็นเวอร์ชันออนแอร์สุดท้าย